text: Amerikansk back til Esbjerg
  17 juli 2013 kl. 07.58
  Den 29-årige amerikanske back Evan Stoflet har skrevet kontrakt med Esbjerg Elite Ishockey. Evan Stoflet har tidligere spillet et enkelt år i den bedste danske liga.
  Hans professionelle karriere begyndte i 2000 og siden er det blevet til knap 300 kampe i den amerikanske ECHL-turnering. I 2011/12 spillede han 14 kampe som kaptajn for Copenhagen Hockey, hvorefter han vendte tilbage til ECHL.
  Nu har han igen valgt at rejse til Danmark og denne gang skal han være med til at styrke elite ishockeyen i Esbjerg.
  Evan Stoflet har igennem mange år været gode venner med Colin Vock fra Utah Grizzlies, der også spiller for Esbjerg i den kommende sæson.
  De to spillere supplerer hinanden på isen, hvor Vock som angriber presser modstanderholdet og har en styrke omkring målet, imens Stoflet er hurtigt med pucken og han er bestemt ikke uvant med at score mål.
  Evan Stoflet er født i Madison i Wisconsin og har spillet ishockey siden han som seks-årig lånte noget brugt udstyr af et familiemedlem. Han har sideløbende med ishockeyen også nydt glæde af golfsporten, men det er spillet på isen, han brænder for.
  